wannaphong/clean_thaiwikipedia huggingface dataset:
# รางวัลสุพรรณหงส์ทองคำ ครั้งที่ 6
รางวัลสุพรรณหงส์ทองคำ ครั้งที่ 6 ประจำปี พ.ศ. 2529  เป็นรางวัลภาพยนตร์ไทยซึ่งจัดโดยสมาคมผู้อำนวยการสร้างภาพยนตร์ไทย โดยมี นางจิรวรรณ กัมปนาทแสนยากร เป็นนายกสมาคม   ห่างจากครั้งที่แล้วถึง 3 ปี   

ในครั้งนี้เป็นการคัดเลือกผลงานภาพยนตร์ไทยที่ฉายในช่วงปี พ.ศ. 2529 มาทำการตัดสิน   โดยมีพิธีประกาศผลและมอบรางวัลในวันเสาร์ที่ 11 เมษายน พ.ศ. 2530 ณ  ห้องนภาลัย โรงแรมดุสิตธานี ถ่ายทอดทางสถานีวิทยุโทรทัศน์กองทัพบกช่อง 5

 ผู้ได้รับรางวัลสุพรรณหงส์ทองคำ 
 สาขา  ผู้ได้รับรางวัล ภาพยนตร์เรื่อง ภาพยนตร์ยอดเยี่ยม สีบุญเรืองฟิล์ม ราชินีดอกหญ้า ผู้แสดงนำฝ่ายชายยอดเยี่ยม รณ ฤทธิชัย ครูสมศรี   ผู้แสดงนำฝ่ายหญิงยอดเยี่ยม จินตหรา สุขพัฒน์  แรงหึง  ผู้แสดงประกอบฝ่ายชายยอดเยี่ยม วัชระ ปานเอี่ยม   คู่วุ่นวัยหวาน  ผู้แสดงประกอบฝ่ายหญิงยอดเยี่ยม มารศรี อิศรางกูร ณ อยุธยา โอวตี่  ผู้กำกับการแสดงยอดเยี่ยม ม.จ.ชาตรีเฉลิม ยุคล ครูสมศรี  บทภาพยนตร์ยอดเยี่ยม ม.จ.ชาตรีเฉลิม ยุคล ครูสมศรี รางวัลถ่ายภาพยอดเยี่ยม  ม.จ.ชาตรีเฉลิม ยุคล ครูสมศรี รางวัลลำดับภาพ-ตัดต่อยอดเยี่ยม พิชิต นิยมศิริ   ปลื้ม  รางวัลออกแบบและสร้างฉากยอดเยี่ยม มานพ ชัยชุมพล ครูสมศรี    รางวัลออกแบบเครื่องแต่งกายยอดเยี่ยม สุวรรณดี จักราวรวุธ ช่างมันฉันไม่แคร์  รางวัลดนตรีประกอบยอดเยี่ยม วิทยา กีฬา ราชินีดอกหญ้า  รางวัลเพลงประกอบภาพยนตร์ยอดเยี่ยม  พงษ์ศักดิ์ จันทรุกขา ราชินีดอกหญ้า รางวัลบันทึกเสียงยอดเยี่ยม ม.จ.ชาตรีเฉลิม ยุคล ครูสมศรี รางวัลภาพยนตร์สร้างสรรค์สังคมยอดเยี่ยม ไฟว์สตาร์ ปัญญาชนก้นครัว
# วิทยาลัยพยาบาลบรมราชชนนีนครพนม มหาวิทยาลัยนครพนม
วิทยาลัยพยาบาลบรมราชชนนี นครพนม มหาวิทยาลัยนครพนม  เป็น วิทยาลัยพยาบาล ปัจจุบันสังกัดมหาวิทยาลัยนครพนม

 ประวัติ 
"วิทยาลัยพยาบาลบรมราชชนนีนครพนม" https://bcnn.npu.ac.th/แรกเริ่มก่อตั้งขึ้นตามนโยบายด้านการสาธารณสุข แผนพัฒนาเศรษฐกิจและสังคมแห่งชาติ ฉบับที่ 6 (2530-2534)  โดยกำหนดให้มีการยกระดับมาตรฐานและพัฒนาคุณภาพของการบริการสาธารณสุขสู่ตำบล โดยจัดให้มีพยาบาล 1 คน ในสถานีอนามัยตำบลทุกแห่ง  ดังนั้นการเพิ่มจำนวนบุคลากรทางด้านการพยาบาลให้เพียงพอต่อการดำเนินการด้านสาธารณสุข กระทรวงสาธารณสุขจึงได้จัดตั้งวิทยาลัยพยาบาลบรมราชชนนี นครพนมขึ้นอีกแห่งหนึ่ง เพื่อจะให้บุตรหลานของประชาชนในเขตจังหวัดใกล้เคียง เช่น มุกดาหาร สกลนคร หนองคาย เป็นต้น มาศึกษาในวิทยาลัยแห่งนี้ เพื่อมิต้องเดินทางไปศึกษาที่อื่น

วิทยาลัยฯเริ่มก่อสร้างโดยใช้งบประมาณผูกพันปี พ.ศ. 2535  โดยมีนางสาวสุภา อยู่ยืน ดำรงตำแหน่งเป็นผู้อำนวยการคนแรก 

ปีการศึกษา 2536  วิทยาลัยพยาบาลบรมราชชนนี นครพนม  เริ่มเปิดสอนหลักสูตรประกาศนียบัตรพยาบาลศาสตร์

ปีการศึกษา 2537  เปิดรับนักศึกษาหลักสูตรประกาศนียบัตรพยาบาลศาสตร์ (ระดับต้น)

ปีการศึกษา 2541  วิทยาลัยฯ ได้เข้าเป็นสถาบันสมทบกับมหาวิทยาลัยขอนแก่น จึงได้เปลี่ยนชื่อหลักสูตรประกาศนียบัตรพยาบาลศาสตร์ เป็น

หลักสูตรพยาบาลศาสตรบัณฑิต

ปีการศึกษา 2542  เปิดรับนักศึกษาหลักสูตรพยาบาลศาสตรบัณฑิต (ต่อเนื่อง) ภาคปกติ                       

ปีการศึกษา 2545  เปิดรับนักศึกษาหลักสูตรพยาบาลศาสตร์ (ต่อเนื่อง) ภาคพิเศษ

จนกระทั่งเมือวันที่ 2 กันยายน 2548  วิทยาลัยฯ ได้รวมเข้าเป็นส่วนราชการสังกัด มหาวิทยาลัยนครพนม ตามพระราชบัญญัติมหาวิทยาลัยนครพนม พ.ศ. 2548

 ตราสัญลักษณ์ 
ตราสัญลักษณ์https://bcnn.npu.ac.th/วิทยาลัยพยาบาลบรมราชชนนีนครพนม ที่สมเด็จพระศรีนครินทราบรมราชชนนี ได้ทรงพระกรุณาโปรดเกล้าฯ พระราชทานชื่อว่า "วิทยาลัยพยาบาลบรมราชชนนี นครพนม"

 หลักสูตร 
 วิทยาลัยพยาบาลบรมราชชนนีนครพนม มหาวิทยาลัยนครพนม ระดับประกาศนียบัตร ระดับปริญญาตรี ระดับปริญญาโท ระดับปริญญาเอกหลักสูตรประกาศนียบัตร
 สาขาผู้ช่วยพยาบาลหลักสูตรพยาบาลศาสตรบัณฑิต (พย.บ.)
 สาขาวิชาพยาบาลศาสตร์หลักสูตรพยาบาลศาสตรมหาบัณฑิต (พย.ม.)  • สาขาวิชาการพยาบาลเวชปฏิบัติชุมชน
# คำสาปร้านเบเกอรี่
คำสาปร้านเบเกอรี่  เป็นหนังสือรวมเรื่องสั้นของฮารูกิ มุราคามิ แปลจาก The Second Bakery Attack ตีพิมพ์เป็นภาษาไทยในปี พ.ศ. 2552 โดยสำนักพิมพ์กำมะหยี่ ประกอบไปด้วยเรื่องสั้น 6 เรื่อง ได้แก่

 ชื่ออังกฤษ ชื่อไทย ผู้แปล The Second Bakery Attack* คำสาปร้านเบเกอรี่ วชิรา The Elephant Vanishes* ช้างหาย นาลันทา คุปต์ Family Affair* พี่ชายน้องสาว ไกรวุฒิ จุลพงศธร The Twins and the Sunken Continent ฝาแฝดและทวีปที่จมดิ่ง จินนี่ สาระโกเศศ The Fall of the Roman Empire, The 1881 Indian Uprising,
Hitler's Invasion of Poland, and the Realm of Raging Winds* อาณาจักรโรมันล่มสลาย, ชาวอินเดียนลุกฮือเมื่อปี 1881,
ฮิตเลอร์บุกโปแลนด์ และโลกแห่งสายลมเกรี้ยวกราด สิงห์ สุวรรณกิจ The Wind-Up Bird and Tuesday's Women* ตำนานนกไขลาน อนุสรณ์ ติปยานนท์

 หมายเหตุ 
 ในฉบับแปลภาษาอังกฤษเรื่องที่ทำเครื่องหมาย* ตีพิมพ์ในหนังสือรวมเรื่องสั้น ชื่อ The Elephant Vanishes
 การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่
# เรือเชื่องช้าสู่เมืองจีน
เรือเชื่องช้าสู่เมืองจีน  เป็นหนังสือรวมเรื่องสั้นของฮะรุกิ มุระกะมิ ฉบับแปลไทยพิมพ์เมื่อปี พ.ศ. 2550 โดยสำนักพิมพ์แม่ไก่ขยัน ประกอบไปด้วยเรื่องสั้น 7 เรื่อง ได้แก่

 ชื่อญี่ปุ่น ชื่ออังกฤษ ชื่อไทย ผู้แปล 中国行きのスロウ・ボート A Slow Boat to China* เรือเชื่องช้าสู่เมืองจีน นพดล เวชสวัสดิ์ 貧乏な叔母さんの話 A Poor Aunt Story** เรื่องเล่าป้ายากจน นพดล เวชสวัสดิ์ ニューヨーク炭鉱の悲劇 New York Mining Disaster** โศกนาฏกรรมเหมืองถ่านหินในนิวยอร์ก สร้อยสุดา ณ ระนอง カンガルー通信 The Kangaroo Communique* แถลงการณ์จิงโจ้ นพดล เวชสวัสดิ์ 午後の最後の芝生 The Last Lawn of the Afternoon* สนามหญ้าสุดท้ายในบ่ายนั้น นพดล เวชสวัสดิ์ 土の中の彼女の小さな犬 Her Little Dog in the Ground สุนัขตัวน้อยของเจ้าหล่อนในผืนดิน สร้อยสุดา ณ ระนอง シドニーのグリーン・ストリート Green Street in Sydney ถนนสีเขียวในซิดนีย์ สร้อยสุดา ณ ระนอง

หมายเหตุ

1.) เรื่องสั้นที่ทำเครื่องหมาย* แปลและตีพิมพ์เป็นภาษาอังกฤษในชื่อหนังสือ The Elephant Vanishes และเรื่องที่ทำเครื่องหมาย** ตีพิมพ์เป็นภาษาอังกฤษในชื่อหนังสือ Blind Willow, Sleeping Woman

2.) การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่
หมวดหมู่:งานเขียนของฮารูกิ มูรากามิ
# เส้นแสงที่สูญหาย เราร้องไห้เงียบงัน
เส้นแสงที่สูญหาย เราร้องไห้เงียบงัน  เป็นหนังสือรวมเรื่องสั้นของฮารูกิ มุราคามิ แปลเป็นภาษาไทยจากเรื่องสั้นชื่อ  Firefly, Barn Burning and Other Stories  แปลเป็นภาษาไทยในปี พ.ศ. 2552 และจัดพิมพ์โดยสำนักพิมพ์กำมะหยี่ ประกอบไปด้วยเรื่องสั้น 5 เรื่องได้แก่
 ชื่ออังกฤษ ชื่อไทย ผู้แปล Firefly* เส้นแสงที่สูญหาย เราร้องไห้เงียบงัน ปาลิดา พิมพะกร Barn Burning** มือเพลิง วิวัฒน์ เลิศวิวัฒน์วงศา The Dancing Dwarf** คนแคระนักเต้น ธนรรถวร จตุรงควาณิช Blind Willow and Sleeping Woman* หลับใหลในโลกเลือน นฆ ปักษนาวิน Three German Fantasies สามเรื่องเยอรมันฝันเพ้อ โตมร ศุขปรีชา

หมายเหตุ

1.) เรื่องที่ทำเครื่องหมาย* แปลและตีพิมพ์เป็นภาษาอังกฤษในหนังสือรวมเรื่องสั้น ชื่อ Blind Willow, Sleeping Woman และเรื่องที่ทำเครื่องหมาย**แปลและตีพิมพ์เป็นภาษาอังกฤษในหนังสือรวมเรื่องสั้นชื่อ The Elephant Vanishes

2.) การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่
# แดร๊กคูล่าต๊อก
แดร๊กคูล่าต๊อก เป็นภาพยนตร์ตลกที่ออกฉายในปี พ.ศ. 2522 กำกับ เขียนบท และนำแสดงโดยล้อต๊อก เป็นภาพยนตร์ที่ล้อต๊อกรับบทนำ และสร้างชื่อเสียง และสร้างภาพเป็นที่จดจำเรื่องหนึ่งให้กับตัวเขา . เนื้อเรื่องสร้างล้อเลียนผีฝรั่ง คือ แดรกคูลา นำมาผสมผสานกับผีไทย คือ กระสือและกระหัง ในแนวตลกขบขัน

ภาพยนตร์ได้รางวัลพิเศษ ในงานประกาศผลรางวัลสุพรรณหงส์ทองคำ ครั้งที่ 1 พ.ศ. 2521 โล่เกียรติคุณผู้แสดงตลกยอดเยี่ยม แก่ สีเทา .

มีภาคต่อ หักเหลี่ยมแดร๊กคูล่า ออกฉายในปี พ.ศ. 2529 นำแสดงโดยล้อต๊อก เทพ เทียนชัย และสินจัย หงส์ไทย บทภาพยนตร์โดย "วดีวงศ์" มีเนื้อเรื่องต่อจากภาคแรก โดยแดร๊กคูล่าต๊อกโอนสัญชาติมาเป็นผีไทย และล้อเลียนเหตุการณ์สำคัญในขณะนั้น เช่น การเปิดทรัสต์เถื่อน  การส่งคนไทยไปทำงานในตะวันออกกลาง

 เนื้อเรื่อง 
แดร๊กคูล่าต๊อก เรื่องราวของ แดร๊กคูล่า (ล้อต๊อก) ที่เดินทางมาอาศัยที่ประเทศไทยเป็นการถาวรโดยมาอาศัยอยู่กับ กระสือ (ชูศรี มีสมมนต์) และ กระหัง (สมพงษ์ พงษ์มิตร)

ขณะเดียวกัน แส (นัยนา ชีวานันท์) ลูกสาวคนเดียวของ พ่อม้วน ที่มีคนรักอยู่แล้วคือ คล้อย (นิรุตติ์ ศิริจรรยา) ถูกบังคับให้แต่งงานกับ เชิงกราน (เศรษฐา ศิระฉายา) ลูกชายกำนัน (สุวิน สว่างรัตน์) 

ต่อมา แสและคล้อย นัดกันมาผูกคอตายใต้ต้นไม้ในสุสานทำให้กระสือและกระหังไม่พอใจเพราะกลัวจะมาแย่งที่อยู่ ไม่นาน แดร๊กคูล่าเห็นความสวยของแสที่นั่งอยู่คนเดียวจึงตัดสินใจลักพาตัวไปอยู่ที่บ้าน ทั้ง ๆ ที่มีเมียอยู่แล้ว (วิยะดา อุมารินทร์) 

คล้อยถามข้อมูลจากกระสือและกระหัง จากนั้นจึงพา หมอผี (ก๊กเฮง) มาปราบแต่ไม่สำเร็จในที่สุดหมอผีถูกจับได้ แดร๊กคูล่าจึงเอาคืนด้วยการตอกลิ่มเข้าท้องหมอผี หมอผีจึงให้คล้อยเปิดม่านให้แสงสว่างเข้ามาเพื่อจะได้ฆ่าแดร๊กคูล่าแต่แดร๊กคูล่าไม่เป็นอะไรแถมกระทืบหมอผีกลับเสียอีก

 แอนิเมชัน  
ภาพยนตร์เป็นที่มาของแอนิเมชันและหนังสือการ์ตูน  "แดร็กคูล่า ต๊อก โชว์" ผลงานบริษัท บี.บอย คาแรคเตอร์ จำกัด ของ บอย โกสิยพงษ์ สร้างจากบุคลิกของนักแสดงตลกไทยอาวุโส คือ ล้อต๊อก, ท้วม ทรนง, เทิ่ง สติเฟื่อง และ สีเทา เคยนำมาทำเป็นวาไรตี้และการ์ตูนชุด ออกอากาศ วันเสาร์ – วันอาทิตย์ 18.30 น. ทาง ช่อง 7 เมื่อปี พ.ศ. 2545
# อาฟเตอร์เดอะเควก
อาฟเตอร์เดอะเควก เป็นผลงานของ ฮารูกิ มุราคามิ แปลโดย คมสัน นันทจิต ตีพิมพ์ในปี พ.ศ. 2546 โดยสำนักพิมพ์กายมารุต ประกอบไปด้วย 6 เรื่องสั้น ได้แก่
 ชื่ออังกฤษ ชื่อไทย UFO in Kushiro ยูเอฟโอที่คูชิโร่ Landscape with Flatiron ทัศนียภาพกับเตารีด All God's Children Can Dance เริงระบำกับพระเจ้า Thailand ประเทศไทย Super-Frog Saves Tokyo ซูเปอร์กบช่วยโตเกียว Honey Pie พายน้ำผึ้ง
# ปีศาจแห่งเล็กซิงตัน
ปีศาจแห่งเล็กซิงตัน แปลจากรวมเรื่องสั้น Lexington Ghosts ของ ฮารูกิ มุราคามิ จัดพิมพ์โดยสำนักพิมพ์กำมะหยี่ (ตีพิมพ์ในปี พ.ศ. 2553) โดยมีเรื่องสั้น 6 เรื่อง ได้แก่
 ชื่ออังกฤษ ชื่อไทย ผู้แปล Lexington Ghosts ปีศาจแห่งเล็กซิงตัน ธนพล เศตะพราหมณ์ The Green Monster การมาถึงของปีศาจเขียว ยอดมนุษย์หญิง The Silence เงียบงัน ดนัย คงสุวรรณ์The Ice Man มนุษย์น้ำแข็ง คมสัน นันทจิต Tony Takitani โทนี ทะกิทะนิ กิตติพงศ์ สนธิสัมพันธ์ The Seventh Man ชายคนที่เจ็ด ปราบดา หยุ่น

หมายเหตุ

1.) การแปลเรื่องสั้นภาษาไทยจะแปลทุกเรื่องที่ตีพิมพ์รวมเล่มตามต้นฉบับภาษาญี่ปุ่น ส่วนการแปลเรื่องสั้นของฉบับภาษาอังกฤษจะเลือกเรื่องสั้นจากงานหลาย ๆ เล่มของมุราคามิแล้วมารวมใหม่
# ท่าอากาศยานอาซาฮิกาวะ
ท่าอากาศยานอาซาฮิกาวะ  เป็นท่าอากาศยานส่วนภูมิภาคบนเกาะฮกไกโด ประเทศญี่ปุ่น ตั้งอยู่ระหว่างเมืองอาซาฮิกาวะและเมืองฮิงาชิกางูระ จัดเป็นท่าอากาศยานระดับที่สองในญี่ปุ่น

 สายการบินและจุดหมายปลายทาง
# ไซโทซอล
ไซโตซอล หรือของเหลวภายในเซลล์  (cytosol หรือ intracellular fluid หรือ cytoplasmic matrix) เป็นของเหลวที่อยู่ภายในเซลล์ ในยูคาริโอตส่วนนี้จะแยกออกจากส่วนของออร์แกเนลล์ด้วยเยื่อหุ้มออร์แกเนลล์ ต่างจากไซโทพลาสซึม ซึ่งหมายถึงส่วนต่างๆที่อยู่ข้างในเยื่อหุ้มเซลล์ ไม่รวมนิวเคลียส ในโปรคาริโอต ปฏิกิริยาเคมีส่วนใหญ่เกิดในไซโตซอล ส่วนน้อยเกิดที่ช่องว่างระหว่างเยื่อหุ้มเซลล์ที่ม้วนพับไปมา 

ไซโตซอลเป็นองค์ประกอบที่ซับซ้อนของสารต่างๆที่ละลายในน้ำ  ความเข้มข้นของไอออนเช่นโซเดียมและโพแทสเซียมในไซโตซอลจะต่างจากของเหลวนอกเซลล์ ซึ่งความแตกต่างนี้เป็นมาจากการควบคุมแรงดันออสโมติกของเซลล์ และการส่งสัญญาณระหว่างเซลล์  นอกจากนั้นในไซโตซอลยังมีสารชีวโมเลกุลขนาดใหญ่ล่องลอยอยู่ซึ่งสารเหล่านี้มีผลต่อการเปลี่ยนแปลงพฤติกรรมของสารขนาดเล็กกว่า 
+  ความเข้มข้นโดยทั่วไปของไอออนในไซโตซอลของเซลล์สัตว์เลี้ยงลูกด้วยนมและในเลือด Ion ความเข้มข้นในไซโตซอล(มิลลิโมลาร์)  ความเข้มข้นในเลือด(มิลลิโมลาร์)  โพแทสเซียม  139  4  โซเดียม  12  145  คลอไรด์  4  116  ไบคาร์บอเนต  12  29  กรดอะมิโนในโปรตีน  138  9  แมกนีเซียม  0.8  1.5  แคลเซียม  <0.0002  1.8 

ภายในไซโตซอลเองยังมีระดับความเข้มข้นที่ต่างกันภายในไซโตซอลของเซลล์เดียวกัน เช่นความเข้มข้นของแคลเซียม กลุ่มของโปรตีนและเอนไซม์ที่รวมกันทำหน้าที่เร่งปฏิกิริยาต่างๆในเมตาบอลิซึม จะทำให้เกิดส่วนปิดและแยกต่างหากออกจากไซโตซอลได้ เช่น โปรทีเอโซม และคาร์บอกซีโซม
thumb|right|400px|คาร์บอกซีโซม เป็นส่วนของโปรตีนที่หุ้มส่วนย่อยๆภายในไซโตซอล ของเซลล์แบคทีเรีย(ซ้าย)เป็นภาพจากกล้องจุลทรรศน์อิเล็กตรอน(ขวา) แบบจำลองโครงสร้างของคาร์บอกซีโซม
# ปลาออร์
ปลาออร์ หรือ ปลาริบบิ้น (; พินอิน: huángdài yú) เป็นปลากระดูกแข็งชนิดหนึ่ง มีชื่อวิทยาศาสตร์ว่า Regalecus glesne อยู่ในวงศ์ Regalecidae

มีรูปร่างลักษณะคล้ายกับงูทะเล (สัตว์ประหลาด)ในความเชื่อในยุคกลางของชาวตะวันตก โดยมีความยาวได้สูงสุดยาวถึง 9 เมตร และหนัก 300 กิโลกรัม แต่ก็มีบันทึกไว้ในบันทึกสถิติโลกกินเนสส์ด้วยว่า ปลาชนิดนี้เป็นสัตว์มีกระดูกสันหลังที่ยาวที่สุดในโลก โดยอาจยาวได้ถึง 11 เมตร ในขณะที่รายงานไม่ยืนยันอีกบางกระแสระบุว่าอาจยาวถึง 15 เมตร หรือกว่านั้น มีส่วนหัวที่ใหญ่ ลำตัวแบนสีเงิน มีจุดสีฟ้าและดำประปราย มีครีบหลังสีชมพูแดง  บนหัวที่อวัยวะแลดูคล้ายหงอนเป็นจุดเด่น

เชื่อว่าเป็นปลาที่อาศัยอยู่ในท้องทะเลลึกในช่วง 1,000 เมตรBrian Clark Howard. 5 Surprising Facts About the Oarfish That Has Been Washing Up on Beaches. National Geographic, 22 ตุลาคม 2556. แต่โดยทั่วไปแล้วอาศัยที่ความลึก 200 เมตรFlorida Museum. Regalecus glesne. สิืบค้นเมื่อ 25 มกราคม 2564. จึงพบเห็นได้ยากมาก แต่มีผู้พบเห็นเป็นระยะ ๆ ในหลายพื้นที่ ตั้งแต่ชายฝั่งทะเลด้านตะวันตกของออสเตรเลีย เรื่อยไปจนถึงทะเลนอกชายฝั่งเม็กซิโก และแถบหมู่เกาะเบอร์มิวดา ส่วนใหญ่มักถูกคลื่นซัดออกมาเกยหาดหลังเกิดพายุ หรือไม่ก็เกิดอาการผิดปกติขึ้นกับปลา เช่น ป่วย หรือใกล้ตาย หรือซากที่ตายแล้ว น้อยครั้งที่จะมีการพบเห็นขณะมีชีวิตอยู่
thumb|250px|left|ภาพถ่ายของปลาออร์ ที่เคยเชื่อกันว่าเป็นพญานาคที่ประเทศลาว
เป็นปลาที่กินแพลงก์ตอนเป็นอาหาร ไม่เป็นอันตรายและไม่ทำร้ายมนุษย์ แม้จะมีรายงานไม่ยืนยันจากนักวิจัยในนิวซีแลนด์ที่ระบุว่าถ้าหากแตะไปที่ตัวของมันขณะยังมีชีวิตอยู่จะปล่อยกระแสไฟฟ้าออกมาช็อตได้ (ซึ่งสันนิษฐานจากความใกล้ชิดทางสายพันธุ์กับ ปลาสตรีมเมอร์ (Agrostichthys parkeri) ที่มีรายงานว่าเป็นปลาปล่อยกระแสไฟฟ้าแบบอ่อนเมื่อถูกจับต้อง)

ปลาออร์เมื่อปรากฏตัวขึ้นมามักจะปรากฏเป็นข่าวครึกโครมอยู่เป็นระยะ ๆ ว่าเป็นพญานาคหรือสัตว์ประหลาด อาทิ ในกลางปี ค.ศ. 1996 ได้ปรากฏภาพถ่ายใบหนึ่งของกลุ่มทหารชาวอเมริกันอุ้มปลาชนิดนี้ แพร่กระจายกันทั่วไปในสังคมไทย ทำให้เกิดความเชื่อว่า นั่นเป็นพญานาคที่จับได้จากแม่น้ำโขง และเชื่อว่า ภาพถ่ายนั้นถ่ายที่ค่ายทหารแห่งหนึ่งในประเทศลาวและถ่ายมานานแล้วกว่า 30 ปี ในยุคสงครามเวียดนาม แต่แท้จริงแล้วเป็นภาพที่ถ่ายในค่ายทหารที่เกาะโคโรนาโด รัฐแคลิฟอร์เนีย สหรัฐอเมริกา ในปีเดียวกันนั้นเองSergio Prostak. Extremely Rare Giant Oarfish Caught on Camera in Gulf of Mexico. SciNews, 7 กรกฎาคม 2556. และเป็นปลาที่อยู่จับได้ในมหาสมุทรแปซิฟิก แถบทวีปอเมริกาใต้

 ระเบียงภาพ 

ดูเพิ่ม
ปลาทะเลลึก
# กิฟต์ (แก้ความกำกวม)
คำสำคัญ "กิฟต์" "กิฟท์" หรือ "gift" สามารถหมายถึง

 ทั่วไป 
 ของขวัญ

 คอมพิวเตอร์ 

 กิฟต์ (สกุลไฟล์) - ชื่อสกุลไฟล์สกุลหนึ่ง เขียนด้วยอักษรโรมันว่า "GIFT"
 กิฟต์ (กนู) - เครื่องมือหาภาพของกนู

 อื่นๆ 
 ให้  - ชื่อสัญญาซึ่งบุคคลคนหนึ่งเรียกว่า "ผู้ให้" โอนทรัพย์สินของตนให้โดยเสน่หาแก่บุคคลอีกคนหนึ่งเรียกว่า "ผู้รับ" และผู้รับยอมรับเอาทรัพย์สินนั้น
 Gamete intrafallopian transfer วิธีแก้ไขภาวะการมีบุตรยาก
# นิติเหตุ
นิติเหตุ  เป็นศัพท์กฎหมาย หมายถึง เหตุการณ์ที่มีผลตามกฎหมาย โบราณใช้ว่า "นิติการณ์"ราชบัณฑิตยสถาน, 2551 : ออนไลน์.

ผลที่เกิดขึ้นนี้ ไม่คำนึงว่าเป็นเจตนาของผู้อยู่ในเหตุการณ์หรือไม่ หากแต่เป็นเจตนาของกฎหมาย จึงเรียกว่า "นิติเหตุ" คือ เหตุของกฎหมาย และเพราะฉะนั้น นิติเหตุจึงต่างจาก นิติกรรม ตรงที่ผลของนิติกรรมนั้นเกิดขึ้นโดยเจตนาของผู้เกี่ยวข้องเท่านั้น ตัวอย่างของนิติเหตุ เช่น เด็กห้าขวบประพันธ์วรรณกรรมขึ้นเรื่องหนึ่ง อันที่จริงเขาเพียงต้องการสรรค์สร้างตามจินตนาการของตน ไม่ได้ต้องการเป็นเจ้าของลิขสิทธิ์ในวรรณกรรมนั้น  แต่กฎหมายก็ให้เขาเป็นเจ้าของลิขสิทธิ์ดังกล่าวโสภณ รัตนากร, 2521-2522 : 9750.

ตัวอย่างอื่น ๆ ของนิติเหตุ เช่น การเกิด ก่อให้เกิดสภาพบุคคลตามกฎหมาย, การแก่ ก่อให้บุคคลมีความสามารถที่จะมีและใช้สิทธิตามกฎหมาย อาทิ เมื่อบุคคลปรกติเจริญวัยขึ้นจนบรรลุนิติภาวะ ก็จะมีความสามารถกระทำนิติกรรมเองได้โดยลำพัง, และการตาย ทำให้สภาพบุคคลสิ้นสุดลงตามกฎหมาย และมรดกของผู้ตายต้องโอนไปยังทายาทต่อไป ที่กล่าวมาทั้งหมดนี้ล้วนเป็นผลที่กฎหมายบันดาลให้เกิด ซึ่งอาจสอดคล้องกับเจตนาของผู้เกี่ยวข้องหรือไม่ก็ได้ขุนสมาหารหิตะคดี (โป๊ โปรคุปต์), 2549 : 302.

นิติเหตุนับเป็นมูลแห่งหนี้ (obligation) จำพวกหนึ่ง คือ ละเมิด, การจัดการงานนอกสั่ง และ ลาภมิควรได้ ด้วย เช่นเดียวกับนิติกรรม ที่ก่อมูลหนี้จากนิติสัมพันธ์ของคู่สัญญาศนันท์กรณ์ โสตถิพันธุ์, 2552 : 17.
โดยนิติเหตุแยกออกเป็น 2 กรณี มีทางธรรมชาติและจากการกระทำของบุคคลได้ดังนี้
 ทางธรรมชาติ เป็นเหตุที่สามารถเกิดขึ้นเองโดยธรรมชาติ โดยกฎหมายเป็นตัวรับรองตามกฎหมาย เช่น การเกิดของบุคคลธรรมดาทำให้มีสภาพบุคคล ซึ่งทำให้มีสิทธิและหน้าที่ตามที่กฎหมายบัญญัติไว้ หรือบุคคลใดอายุครบยี่สิบปีบริบูรณ์ก็จะถือว่าบรรลุนิติภาวะ สามารถทำนิติกรมใดๆ โดยไม่ต้องได้รับความยินยอมจากผู้แทนโดยชอบธรรม การเสียชีวิตทำให้สิ้นสภาพบุคคล ทรัพย์มรดกของผู้ตายตกทอดแก่ทายาท เป็นต้น
 จากการกระทำของบุคคล แยกออกเป็น  2 ประการ
 ผู้กระทำมีเจตนามุ่งให้เกิดผลในกฎหมายหรือไม่ก็ได้ - หรือ "นิติเหตุ" ที่ทำให้เกิดผลในทางกฎหมาย มีการเคลื่อนไหวในสิทธิ เช่น การทำละเมิด จัดการงานนอกสั่ง ลาภมิควรได้ บุคคลเก็บได้ซึ่งทรัพย์สินหายแม้จะมิได้มีเจตนา การเข้าถือสิทธิสังหาริมทรัพย์ไม่มีเจ้าของเป็นเหตุให้ได้กรรมสิทธิ์
 ผู้กระทำมีเจตนามุ่งให้เกิดผลในกฎหมาย -  หรือ  "นิติกรรม" โดยผู้กระทำจะต้องกระทำลงโดยชอบด้วยกฎหมายและใจสมัคร มีเจตนามุ่งให้เกิดการเคลื่อนไหวในสิทธิ อาจจะเป็นการก่อ เปลี่ยนแปลง โอน สงวน หรือระงับสิทธิ์ 

 เชิงอรรถ
# มะระ
มะระขี้นก  เป็นผักผลไม้พื้นบ้านที่ขึ้นได้ทั่ว ๆ ไป เลื้อยพันต้นไม้อื่น มีมือเกาะ ลำต้นเป็นเหลี่ยมมีขนปกคลุม ใบเดี่ยว ออกสลับลักษณะคล้ายใบแตงโมแต่เล็กกว่า มีสีเขียวทั้งใบ ขอบใบหยัก เว้าลึก มี 5-7 หยัก ปลายใบแหลม ออกดอกเดี่ยวตามง่ามใบ สีเหลืองอ่อน มี 5 กลีบ เกสรมีสีเหลืองแก่ถึงส้ม กลีบดอกบาง ช้ำง่าย ลูกเล็กรูปร่างคล้ายกระสวย ผิวเปลือกขรุขระและมีปุ่มยื่นออกมา ผลอ่อนมีสีเขียว เมื่อแก่จะมีสีเหลืองอมแดง ปลายผลจะแตกเป็น 3 แฉก นกชอบมาจิกกินทั้งผลและเมล็ด แล้วก็ถ่ายเมล็ดไว้ตามที่ต่าง ๆ จึงเรียกกันว่ามะระขี้นก

มะระขี้นก มีรสขมกว่ามะระจีน จึงนิยมกินในหมู่ผู้ใหญ่และผู้สูงอายุ ผลอ่อนนำไปต้มหรือเผากินได้ทั้งลูก ผลแก่ต้องนำมาผ่ากลาง คว้านเมล็ดออกเสียก่อน การลดความขมของมะระขี้นกนั้นทำได้โดยต้มน้ำให้เดือดจัด ใส่เกลือสักหยิบมือ ลวกมะระในน้ำเดือดสักครู่ มะระจะยังคงมีผลสีเขียวสด หรือจะต้มกินกับน้ำพริกก็ได้ บางครั้งราดด้วยกะทิสดเพื่อเพิ่มรสชาติ

การปรุงแกงจืดมะระขี้นกยัดไส้หมูสับ ต้องต้มนานหน่อยให้ความขมจางลง หรือปรุงอาหารเผ็ด เช่น พะแนงมะระขี้นกยัดไส้ หรือเป็นแกงเผ็ดก็ได้ ถ้าจะนำไปปรุงอาหารผัด เช่น ผัดกับไข่ ให้ต้มน้ำแล้วเททิ้งหนึ่งครั้ง

นอกจากใช้ผลเป็นอาหารแล้ว ใบของมะระขี้นกก็นำมาทำอาหารได้ แต่ไม่นิยมกินสดเพราะมีรสขม ยอดมะระลวกเป็นผักจิ้มกินกับน้ำพริก หรือกับปลาป่นของชาวอีสาน ยิ่งเด็ดยิ่งแตกยอดเพิ่มอีก ทางภาคเหนือนิยมนำยอดมะระสดมากินกับลาบ หรือนำไปทำแกงคั่ว แกงเลียง และแกงป่า ได้รสน้ำแกงที่ขมเฉพาะตัว

ทางอีสานนิยมนำใบมะระขี้นกใส่ลงไปในแกงเห็ดแบบพื้นบ้านจะทำให้แกงมีรสขมนิด ๆ กลมกล่อมมาก บ้างนิยมนำใบมะระมาต้มหรือลวกจิ้มน้ำพริก

 คุณค่าทางโภชนาการ 

 ประโยชน์ทางยา 
สรรพคุณของมะระขี้นก คือช่วยเจริญอาหาร การที่ผลมะระขี้นกช่วยเจริญอาหารได้ เพราะในเนื้อผลมีสารที่มีรสขมกระตุ้นให้น้ำย่อยออกมามากขึ้น จึงทำให้รับประทานอาหารได้เพิ่มขึ้น ใช้ผลมะระปิ้งไฟ หรือลวกจิ้มน้ำพริก และยับยั้งเชื้อ HIV หรือเสริมภูมิคุ้มกันของร่างกาย

 ใช้เมล็ดจากผลสุก 30 กรัม แกะเมล็ด ล้างเนื้อเยื่อสีแดงที่หุ้มเมล็ดออก ผึ่งให้สะเด็ดน้ำ กะเทาะเมล็ดเปลือกมะระ ควรกะเทาะในภาชนะที่เย็น เช่น ในที่มีอุณหภูมิต่ำ จะได้เนื้อในสีขาว ควรสวมถุงมือยางขณะทำ
 นำเนื้อใน มาล้างน้ำให้สะอาด เติมน้ำหรือน้ำเกลือที่แช่เย็นลงไป 90-100 มิลลิลิตร ปั่นในเครื่องปั้นที่แช่เย็น แล้วกรองด้วยผ้าขาวบาง 2-3 ชั้น จะได้น้ำยาสีขาวขุ่น
 น้ำยาสีขาวขุ่น ใช้สวนทวารหนัก ครั้งละ 10 มิลลิลิตร วันละครั้ง
 ถ้านำน้ำ ที่ปั่นไปแช่ตู้เย็น จะแยกเป็น 2 ชั้น ให้ใช้ชั้นบนที่มีลักษณะใส

ข้อควรระวัง
 การสวนทวาร ควรใช้วาสลินช่วยหล่อลื่นก่อนการสวน
 ทุกขั้นตอนให้ระวังเรื่องความสะอาด
 ต้องรักษาความเย็นตลอดเวลา

 มะระ 
 คุณค่าทางโภชนาการ 

 ประโยชน์ทางยา
# เซลลูไลต์
เซลลูไลต์  หมายถึง  เซลล์ก้อนไขมันที่มีขนาดใหญ่  อยู่ใต้ผิวหนังที่อัดกันอยู่อย่างหนาแน่นซึ่งจะนูนขึ้นมาที่บริเวณผิวหนังจะเป็นตะปุ่มตะป่ำ  บริเวณนี้เรียกว่า  เซลลูไลต์  หรือเรียกว่าผิวเปลือกส้ม  ไขมันนี้จะพบได้ทั้งในคนผอมและคนอ้วน  โดยพบในเพศหญิงมากกว่าเพศชายซึ่งร่างกายจะสามารถสะสมได้ที่บริเวณ  ท้องแขน  หน้าท้อง  ต้นขา และสะโพก  

(เซลลูไลต์มักจะเกิดในผู้หญิงมากกว่าผู้ชายเนื่องจากเนื้อเยื่อเกี่ยวพันในผู้หญิงเรียงเป็นแนวตั้งและมีปริมาณไขมันสะสมมาก ส่วนของผู้ชายเรียงเป็นสี่เหลี่ยมขนมเปียกปูนเล็กๆและมีปริมาณไขมันสะสมน้อย   จึงไม่พบเซลลูไลต์ในผู้ชาย)

 สาเหตุการเกิดเซลลูไลต์ 
- ร่างกายมีการเผาผลาญที่ผิดปกติ   ทำให้ไม่สามารถเผาผลาญไขมันใต้ผิวหนังออกจากร่างกายได้หมด

- การรับประทานอาหารจำพวกคาร์โบไฮเดรตที่มากเกินความจำเป็น   ทำให้ร่างกายสะสมเซลลูไลต์

- การออกกำลังกายไม่สม่ำเสมอ  หรือขาดการออกกำลังกายซึ่งเป็นอีกสาเหตุของการสะสมเซลลูไลต์ เพราะไขมันจะจับตัวเป็นกลุ่มก้อนและมีการขยายใหญ่ขึ้นที่ใต้ผิวหนัง  ทำให้ผิวหนังตรงนั้นมีลักษณะเป็นริ้วคลื่น

- อาหาร ได้แก่  อาหารที่อุดมไปด้วย toxin เช่นไขมัน   ของทอด  สุรา  น้ำตาล หากรับประทานอาหารเหล่านี้มากเกินไปจะทำให้ร่างกายไม่สามารถกำจัดออกหมดเกิดการสะสม 

- กรรมพันธุ์

- ดื่มน้ำน้อย 

- เซลลูไลต์มักจะพบมากในคนที่รับประทานยาคุมกำเนิด หรือหลังคลอดเนื่องจากร่างกายมีระดับฮอร์โมนเอสโตรเจนสูง
 

 โทษของเซลลูไลต์ 

- การเกิดเซลล์ลูไลท์  ส่งผลต่อการไหลเวียนของระบบน้ำเหลือง

- ส่งผลต่อระบบขับของเสียในร่างกายจะเกิดความผิดปกติ

 การเกิดเซลลูไลต์ 

เกิดจากเซลล์ไขมันบวม และการที่มีพังผืดเข้ามาหุ้มทำให้เกิดการรวมตัวของเซลล์ไขมันเป็นกลุ่มก้อน
 
•	เซลล์ของไขมันบวมเนื่องจากมีการสะสมไขมันไว้ในเซลล์เป็นปริมาณมาก

•	ผนังหลอดเลือดของเซลล์ไขมันจะรั่วทำให้มีน้ำซึมผ่านออกจากเซลล์ไขมันทำให้เกิดการคั่งของน้ำ

•	การระบายของน้ำเหลืองไม่ดี

•	เซลล์ของไขมันจะจับกันเป็นกลุ่มโดยมี collagen ล้อมรอบซึ่งทำให้เลือดไหลเวียนผิดปกติ

•	เนื้อเยื่อเกี่ยวพันจะดึงผิวหนังตำแหน่งที่ยึดกับผิวหนังทำให้ผิวหนังเป็นรอนๆคล้ายริ้วคลื่น

 ระดับความรุนแรงของปัญหาเซลลูไลต์ 
 
1. น้อย - มองเห็นผิวเป็นริวคลื่นเมื่อมือไปสัมผัส

2. ปานกลาง - มองเห็นผิวเป็นริวคลื่นเมื่อยืน

3. มาก - มองเห็นผิวเป็นริวคลื่นตลอดเวลา

โปร WarZ 
 การแก้ปัญหาเซลลูไลต์สามารถทำได้โดย 

1. ลดการบริโภคไขมันและน้ำตาล

2. ทำให้เนื้อเยื่อเกี่ยวพันแข็งแรงขึ้น โดยการนวดเบาๆตามบริเวณที่มีเซลลูไลต์ และ ออกกำลังกายสม่ำเสมอ

3. ดื่มน้ำให้เพียงพอกับร่างกายต้องกาประมาณวันละ 8 แก้ว

4. การใช้วิธีดีท็อกซ์ ทั้งอบไอน้ำ ซาวน่า 

5. หันมากินอาหาร Raw Food หรือใช้วิธี Detox Liquid Diet คือดื่มแต่น้ำผักน้ำผลไม้ ซุปใส ชาสมุนไพร โดยไม่กินอะไรเลย เพื่อให้ร่างกายขับถ่ายของเสีย    ทำให้ไขมันลดลงเซลลูไลต์จะน้อยลงไปด้วยเช่นกัน  แต่ถ้าหากกลับมากินตามปกติเซลลูไลต์ก็จะกลับมาเหมือนเดิมด้วยเช่นกัน
# เพลงสรรเสริญสาธารณรัฐอัลไต
เนื้อเพลงภาษาอัลไต และ รัสเซีย
ใน 3 บทแรกเนื้อร้องเป็นภาษาพื้นเมืองอัลไต และ 2 บทสุดท้ายเนื้อร้องเป็นภาษารัสเซีย[1]
อักษรซีริลลิก[1]https://lyricstranslate.com/en/altai-respublikani-gimni-altay-respublikanıñ-gimnıaltai-national-anthem-altai-rep.htmlคำอ่านถ่ายเสียงด้วยสัทอักษร(IPA)บทที่ 1(ภาษาอัลไต) Кӧк теҥери јылдыстар,
Улу, јайым Кан-Алтай.
Ӱч-сӱмер, ыйык тайгалар
Агару, јебрен Алтай.Kök teñeri cıldıstar,
Ulu, cayım Kan-Altay.
Üç-sümer, ıyık taygalar
Agaru, cebren Altay.[kø̞k te̞ŋe̞ri ɟɯ̽ɫdɯ̽stɑr |]
[uɫu | ɟɑjɯ̽m qɑn-ɑɫtɑj ‖]
[ʏc sʏme̞r | ɯ̽jɯ̽q tɑjɣɑɫɑr]
[ɑɣɑru | ɟe̞bre̞n ɑɫtɑj ‖]บทที่ 2(ภาษาอัลไต) Ӱч толыкту Кан-Алтай
Јыҥкыс эдер јаҥы јок.
Ӱргӱлји кӱйген одыбыс
Ӧчӱп калар учуры јок.Üç tolıktu Kan-Altay
Cıñkıs eder cañı cok.
Ürgülci küygen odıbıs
Öçüp kalar uçurı cok.[ʏc to̞ɫɯ̽qtu qɑn ɑɫtɑj]
[ɟɯ̽ɴqɯ̽s e̞de̞r ɟɑɴɯ̽ ɟo̞q ‖]
[ʏrgʏlɟi kʏjge̞n o̞dɯ̽bɯ̽s]
[ø̞cʏp qɑɫɑr ucurɯ̽ ɟo̞q ‖]บทที่ 3(ภาษาอัลไต) Алтай – ӧскӧн кабайыс,
Алтай – мӧҥкӱ кудайыс.
Элен чактарга корула,
Россияла бис јажына.Altay – öskön kabayıs,
Altay – möñkü kudayıs.
Elen çaktarga korula,
Rossiyala bis cajına.[ɑɫtɑj | ø̞skø̞n qɑbɑjɯ̽s |]
[ɑɫtɑj | mø̞ŋkʏ qudɑjɯ̽s ‖]
[e̞le̞n cɑqtɑrɣɑ qo̞ruɫɑ |]
[ro̞sːijɑɫɑ bis ɟɑʝɯ̽nɑ ‖]บทที่ 1(ภาษารัสเซีย) Ты солнцем создан, Алтай,
Живи и процветай.
Ты вовек непоколебим,
И прекрасен наш Алтай.Ty solncem sozdan, Altaj,
Živi i procvetaj.
Ty vovek nepokolebim,
I prekrasen naš Altaj.[ˈtɨ ˈsont͡sɪm ˈsozdən | ɐɫˈtaj |]
[ʐɨˈvʲi ˈi prət͡svʲɪˈtaj ‖]
[ˈtɨ vɐˈvʲek nʲɪpəkəlʲɪˈbʲim |]
[ˈi prʲɪˈkrasʲɪn ˈnaʂ ɐɫˈtaj ‖]บทที่ 2(ภาษารัสเซีย) Алтай с Россией на века.
Тебе и ей мы верны.
И единою судьбой
Навсегда озарены!
АЛТАЙ!Altaj s Rossijej na veka.
Tebe i jej mi verny.
I jedinoju sudjboj
Navsegda ozareny!
ALTAJ![ɐɫˈtaj s‿rɐˈsʲijɪj nə ˈvʲekə ‖]
[tʲɪˈbʲe ˈi ˈjej ˈmɨ ˈvʲernɨ ‖]
[ˈi jɪˈdʲinɐjʊ sʊdʲˈboj]
[nəfsʲɪɡˈda ɐzɐˈrʲenɨ ‖]
[ɐːːɫˈtaːːj ‖]

 คำแปล 
บทที่ 1

นภาสีฟ้าที่เต็มไปด้วยดวงดาว

กว้างใหญ่ แต่อิสระภาพจากท่านข่านแห่งอัลไต

บนยอดเขาสามยอดแห่งไธกาอันเงียบสงบ

อัลไตยุคโบราณนี้ศักดิ์สิทธิ์

บทที่ 2

ยืนอยู่บนสามยอดคือท่านข่านแห่งอัลไต

ที่จะไปจากที่นี่ จะไม่มีประเพณี

เหยี่ยวนอนหลับได้ดีในป่า

ไม่มีภาระหน้าที่หวงแหน

บทที่ 3

นี่คือมาตุภูมิของประเทศอัลไต

อัลไตเป็นสถานที่ศักดิ์สิทธิ์นับพัน

ปกป้องความมั่งคั่งอันล้นเหลือของเธอ

เราเป็นชาวรัสเซียมาตลอดชีวิต

บทที่ 4

คุณถูกสร้างขึ้นโดยดวงอาทิตย์ชาวอัลไต

มีชีวิตอยู่และเจริญรุ่งเรือง

คุณแน่วแน่ตลอดกาล

และอัลไตของเรานั้นสวยงาม

บทที่ 5

อัลไตกับรัสเซียมีมานานหลายศตวรรษ

สำหรับเจ้าและเธอเรามีความภักดี

และด้วยโชคชะตามีสิ่งเดียว

มีความสุขตลอดกาล

อัลไต!

 ข้อมูลอื่น 
 http://www.sch21yar.narod.ru/RespAltai1.htm#5
 http://kurultai.altai-republic.ru/docs/gimn.pdf
 http://eng.altai-republic.ru/downloads/gimn_ra.mp3